***ПРОЕКТ!***

**ДОГОВОР**

**за обществена поръчка**

**№ ............./.............. 2017 г.**

 Днес, ……………....2017г., в село Братя Даскалови, община Братя Даскалови, между :

1. ОБЩИНА БРАТЯ ДАСКАЛОВИ, със седалище и адрес на управление: с.Братя Даскалови, ул.Септемврийци 55, с ЕИК: 00817568, ДДС №: BG000817568, представлявана от ……………………………………., наричана за краткост ВЪЗЛОЖИТЕЛ, от една страна

и

2.…………………………………………………със седалище и адрес на управление: ……………………………………………………......................., ЕИК/БУЛСТАТ………………..………………… представлявано от ………………………………. ………………………….., в качеството му на …………………………………….………………., наричан за краткост ИЗПЪЛНИТЕЛ, от друга страна,

се сключи настоящият договор за обществена поръчка, с който страните се споразумяха за следното:

**І.ПРЕДМЕТ И СРОК НА ДОГОВОРА**

 **Чл.1. (1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема при условията на настоящия договор, Техническата спецификация на **ВЪЗЛОЖИТЕЛЯ** (приложение №: 1 към настоящия договор), Предложението за изпълнение на поръчката и Ценово предложение на **ИЗПЪЛНИТЕЛЯ** (приложение №: 2 и приложение №: 3 към настоящия договор) да изпълни обществена поръчка с предмет: „Специализиран превоз на деца и ученици, подлежащи на задължителна подготовка или задължително обучение през учебната 2017/2018 година от община Братя Даскалови съгласно утвърден маршрут“.

(2) Посочените маршрути в техническата спецификация са прогнозни и могат да бъдат променяни в течение на учебната година в зависимост от списъка на децата, подлежащи на обучение за учебната 2017/2018 година.

 **(2)** **ИЗПЪЛНИТЕЛЯТ** се задължава да извършва услугата по ал. 1 с технически изправни превозни средства и водачи, отговарящи на специалните нормативни изисквания и посочени от **ИЗПЪЛНИТЕЛЯ** в офертното му предложение.

(3) В случай че сроковете на застраховките „Гражданска отговорност“ за превозните средства, с които ще се осъществява предмета на договора и „Злополука на пътниците“, изтекат по време на действие на договора, ИЗПЪЛНИТЕЛЯТ е длъжен да ги поднови и в 7-дневен срок да ги представи на **ВЪЗЛОЖИТЕЛЯ.**

 **Чл.2.** Срокът за изпълнение на договора е от 15.09.2017г. до **15.06.2018г**.

**ІІ.ЦЕНИ И НАЧИН НА ПЛАЩАНЕ**

 **Чл.3.** Общата стойност на договора се определя на база единичните цени за километър общ пробег без ДДС, посочени в Ценовото приложение на изпълнителя, умножени по километрите на съответното маршрутно разписание и броя на дните, през които се осъществява услуга, както следва:

Единична цена за 1 (един) километър общ пробег по маршрутите без вкл. ДДС, е в размер на ........................../ …………………………………………./ лева.

**Чл.4** Цената за километър общ пробег по маршрута без вкл. ДДС за маршрутното разписание е крайна и не подлежи на промяна за срока на договора.

**Чл.5. (1)** Плащането се осъществява в срок до 30 /тридесет/ дни след представяне на фактура за извършена услуга от **ИЗПЪЛНИТЕЛЯ**, оформена в съответствие със Закона за счетоводството и придружена със справка за изминатите километри. В случай че не е утвърден лимита на средствата за компенсация транспорта на деца и ученици от Министерство на финансите за съответното тримесечие, плащането се извършва в срок до 30 /тридесет/ дни от неговото утвърждаване.

 **(2)** Разплащанията ще се извършват от ВЪЗЛОЖИТЕЛЯ по банков път чрез банков превод по банкова сметка на ИЗПЪЛНИТЕЛЯ:

БАНКА:

IBAN:

BIC:

**III. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 **Чл.6. (1) ВЪЗЛОЖИТЕЛЯТ** има право да прави временни промени на маршрута на движение поради осъществяване на градоустройствени и други мероприятия, за което своевременно уведомява **ИЗПЪЛНИТЕЛЯ**.

 **(2)** **ВЪЗЛОЖИТЕЛЯТ** има право да изисква от **ИЗПЪЛНИТЕЛЯ** да му представи съгласуваните с областния отдел „Контролна дейност – ДАИ“ разписания по маршрутите, както и всяка друга информация, справки и документи, свързани с изпълнението на договора.

**Чл.7** **ВЪЗЛОЖИТЕЛЯТ** е длъжен да упражнява контрол по спазване на договорните задължения от страна на **ИЗПЪЛНИТЕЛЯ**, като за нарушенията се съставя констативен протокол, копие от който се предоставя на **ИЗПЪЛНИТЕЛЯ**.

 **Чл.8 ВЪЗЛОЖИТЕЛЯТ** е длъжен да заплаща сумата за изпълнение на договора по начина, определен в раздел ІІ от настоящия договор .

**Чл.9.** **(1)** **ВЪЗЛОЖИТЕЛЯТ** съгласува с **ИЗПЪЛНИТЕЛЯ** графика на маршрутните разписания по дни за срока на договора и чрез упълномощени длъжностни лица контролира неговото спазване.

**(2)** **ВЪЗЛОЖИТЕЛЯТ** се задължава да сезира контролните органи при констатирани нарушения от страна на **ИЗПЪЛНИТЕЛЯ**.

**IV.ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.10** **ИЗПЪЛНИТЕЛЯТ** има право да получи уговорената с настоящия договор цена на услугата.

**Чл.11** **ИЗПЪЛНИТЕЛЯТ** се задължава да създаде условия и организация за извършване транспортното обслужване на децата, подлежащи на задължителна подготовка в детско заведение и/или ученици по маршрутните разписания.

**Чл.12** **ИЗПЪЛНИТЕЛЯТ** е длъжен да изпълнява възложеното му маршрутно разписание в съответствие с изискванията на Закона за автомобилните превози, Закона за движението по пътищата, подзаконовите нормативни актове, издадени въз основа на тях, и постигнатите договорености с **ВЪЗЛОЖИТЕЛЯ**.

**Чл.13** **ИЗПЪЛНИТЕЛЯТ** се задължава да осъществява превозите с водачите, посочени в офертата му и със следните автобуси:………………...

.......................................................................................................................................

**Чл.14** По изключение се допуска, изпълнението с друг автобус само в случай, че изпълнението с основния и резервния автобуси е обективно невъзможно и заместващият автобус е със сходни качества с основния – броя места и др., като за това **ИЗПЪЛНИТЕЛЯ** своевременно уведомява **ВЪЗЛОЖИТЕЛЯ.**

 **Чл.15** **ИЗПЪЛНИТЕЛЯТ** се задължава незабавно да уведомява **ВЪЗЛОЖИТЕЛЯ** при настъпване на непредвидени обстоятелства, възпрепятстващи извършването на услугата, съгласно договореното.

 **Чл. 16** При настъпили обстоятелства, водещи до промяна на маршрутното разписание по общинската и републиканската пътни мрежи, независещи от **ИЗПЪЛНИТЕЛЯ**, същия се задължава да уведоми **ВЪЗЛОЖИТЕЛЯ** в писмена форма с причините, водещи до промяната с приложени доказателства, издадени от компетентните органи, обективиращи настъпилите промени.

 **Чл.17** **ИЗПЪЛНИТЕЛЯТ** няма право да предоставя на трети лица права по настоящия договор.

 **Чл.18** **ИЗПЪЛНИТЕЛЯТ** е длъжен:

 **(1)** Да организира труда на водачите на автобусите при спазване на нормативно установената максимална продължителност на работния ден, междудневната и междуседмична почивка и прекъсванията в периодите на управление, в съответствие с изискванията на Закона за автомобилните превози;

 **(2)** Да организира предпътния медицински преглед на водачите, включващ общото им здравословно състояние;

 **(3)** Да организира проверките на техническото състояние на автомобилите преди излизане от експлоатационния център;

 **(4)** Да организира правилното и точно попълване на пътния лист от съответните длъжностни лица, да води отчетност на издадените пътни листове с посочване на серия, номер, дата на издаване на пътния лист, марка и регистрационен номер на превозното средство и осъществява ежедневен контрол върху своевременното отчитане на превозните документи;

 **(5)** Да предприема мерки за осигуряване на безопасното качване и слизане на децата и /или учениците от превозното средство.

 **(6)** Да спазва всички изисквания, свързани с безопасността на движението и охраната на труда.

 **(7)** При поискване да представя на **ВЪЗЛОЖИТЕЛЯ** за проверка и контрол необходимите документи, свързани с дейността, предмет на настоящия договор.

**(8)** Да осигурява в часовете по разписание, необходимия брой изправни превозни средства и водачи, и спазва маршрутното разписание, което е неразделна част от настоящия договор.

**V.ОТГОВОРНОСТ ЗА НЕИЗПЪЛНЕНИЕ**

**Чл.19**. При констатирано неизпълнение на задълженията, произтичащи от настоящия договор от страна на **ИЗПЪЛНИТЕЛЯ**, същият дължи неустойка в следните размери:

 **1.** При закъснение от графика за изпълнение на съответното маршрутно разписание до 20 мин. – 30 %, а над 20 мин. 50 % от стойността на съответния курс;

 **2.** При неизпълнен курс и при неспазване на маршрутно разписание – удвоената стойност на съответния курс;

**Чл.20.** Всички санкции, наложени от компетентните органи за нарушения на нормативни актове или обезщетения за вреди, нанесени на трети лица, по вина на работници и служители на **ИЗПЪЛНИТЕЛЯ,** са за негова сметка.

 **Чл.21.** **ИЗПЪЛНИТЕЛЯТ** отговаря за живота и за всяко телесно или психическо увреждане на превозваните деца и ученици, вследствие злополука във връзка с превоза, докато децата и учениците са се намирали в превозното средство или са се качвали, или слизали от него.

 **Чл.22.** **ИЗПЪЛНИТЕЛЯТ** не се освобождава от отговорност за вредите, причинени поради физическите или умствените недостатъци на водача или на други лица, изпълняващи функции по превоза, дефектите или състоянието и функционирането на превозното средство.

 **Чл.23.** **ИЗПЪЛНИТЕЛЯТ** се освобождава от отговорност при неизпълнение на настоящия договор поради настъпване на някое от следните събития:

 **1.** Природни бедствия и стихии – наводнения, земетресения и др., непредвидени обстоятелства.

 **2.** Отклоняване на превозните средства по разпореждане на военните власти или органите на гражданска защита;

**Чл.24.** Уговорената неустойка не изключва отговорността на **ИЗПЪЛНИТЕЛЯ** за причинени вреди и пропуснати ползи от страна на **ВЪЗЛОЖИТЕЛЯ**, когато действителната им стойност е по-голяма от уговорената неустойка.

# VІ.ПРЕКРАТЯВАНЕ НА ДОГОВОРА

**Чл.25. (1)** Действието на настоящия договор се прекратява:

**1.** С изтичане срока на договора;

**2.** По взаимно съгласие на страните, изразено в писмена форма;

**(2)** Едностранно от страна на **ВЪЗЛОЖИТЕЛЯ** без предизвестие:

**1.** при отнемане на Лиценза за извършване на обществен превоз на пътници на територията на Република България и Удостоверението за обществен превоз на пътници на **ИЗПЪЛНИТЕЛЯ**;

 **2.** при прекратяване, обявяване в несъстоятелност или ликвидация на **ИЗПЪЛНИТЕЛЯ**;

**3.** при самоволно прекратяване на превозите от **ИЗПЪЛНИТЕЛЯ.**

 **(3) ВЪЗЛОЖИТЕЛЯТ** има право да прекрати действието на договора чрез 10-дневно писмено предизвестие при неизпълнение на договорните клаузи от страна на **ИЗПЪЛНИТЕЛЯ.**

 **(4)** В случай, че изпълнението на договора бъде спряно по обективни причини, обективирани с двустранен протокол, които не могат да се вменят във вина на никоя от страните по договора, то неговото действие се прекратява с двустранно споразумение.

 **(5)** **ВЪЗЛОЖИТЕЛЯТ** може да прекрати без предизвестие настоящия договор, ако в резултат на обстоятелства, възникнали след сключването му, не е в състояние да изпълни своите задължения.

 **(6)** **ВЪЗЛОЖИТЕЛЯТ** може да прекрати настоящия договор при изменение на нормативната уредба, което налага промяна на **ВЪЗЛОЖИТЕЛЯ** по този договор или на начина на финансиране на превозите, водещо до пренасочване на получаваните от общините за целта средства от централния бюджет директно към училищата.

**VІІІ.ЗАКЛЮЧИТЕЛНИ РАЗПОРЕДБИ**

**Чл.26.** Цялата кореспонденция между страните във връзка с изпълнението на договора се извършва в писмена форма и се завежда в техните деловодства.

**Чл. 27.** За надлежно връчена се счита кореспонденцията, която е предадена лично на законните представители на страните, депозирана е в деловодството съответната страна или е изпратена по пощата или куриер с обратна разписка на адресите, посочени на титулната страница на договора, като **ИЗПЪЛНИТЕЛЯ** се счита за уведомен, независимо как е оформена обратната разписка.

**Чл.28.** Изменение на настоящия договор може да се извърши само в случаите по чл.116, ал.1, т.6 от Закона за обществените поръчки.

**Чл.29.** Страните по настоящия договор се задължават да не преотстъпват на трети лица информация, получена при или по повод сключването или изпълнението на договора, освен ако не са длъжни да сторят това по закон.

**Чл.30.** При възникване на спорове във връзка с тълкуването и изпълнението на договора, страните полагат усилия за доброволното им уреждане по взаимно споразумение. При непостигане на съгласие всяка от страните може да отнесе спора пред съответните компетентни органи.

**Чл.31.** За всички неуредени в този договор въпроси се прилага действащото в Република България законодателство.

**Чл.32.** Нищожността на някоя клауза от договора или на допълнително уговорени условия, не води до нищожност на други клаузи или на договора като цяло.

 **Неразделна част към настоящия договор са:**

1.Техническа спецификация – Приложение №1

2. Предложение за изпълнение на поръчката - Приложение №2

2. Ценово предложение **-** Приложение №3

Настоящият договор е подготвен и подписан в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**ВЪЗЛОЖИТЕЛ:…………………. ИЗПЪЛНИТЕЛ:……………….**

**Иван танев**

***/кмет на община братя даскалови/***

***……………………………………***

**гл. счетоводител**